
Subiect: 
Protocol de colaborare - proiect ”HUB DE SERVICII MMSS – SII MMSS”, Cod MySmis 130963/ Regiunea București Ilfov
Bună ziua,
Ministerul Muncii şi Solidarității Sociale (MMSS)- în calitate de beneficiar, împreună cu partenerii săi – Agenția  Națională Pentru Plăti și Inspecție Sociala(ANPIS) și Autoritatea pentru Digitalizarea României(ADR), implementează proiectul ,,HUB DE SERVICII MMSS – SII MMSS”, Cod MySmis 130963.
Acest proiect, finanțat din fonduri externe nerambursabile și de la bugetul de stat, în cadrul Programului Operațional Competitivitate 2014-2020, urmărește crearea unui sistem informatic integrat în domeniul asistenței sociale și domeniilor conexe, precum și îmbunătățirea activității serviciilor publice de asistență socială (SPAS) de la nivelul UAT-urilor, prin:
· crearea platformei informatice E-asistență socială; 
· dotarea serviciilor publice de asistență socială cu echipamente informatice necesare pentru utilizarea platformei informatice E-asistență socială;
· furnizarea de servicii de digitizare a dosarelor beneficiarilor de servicii sociale, în vederea constituirii dosarelor electronice ale acestora;
· constituirea registrului electronic național al beneficiarilor de servicii sociale;
· posibilitatea accesării electronice a dosarului personal de asistență socială; 
· posibilitatea accesării electronice a măsurilor de sprijin de care pot beneficia sau la care aceștia au dreptul;
· optimizarea fluxului de depunere a documentelor și de soluționare a solicitărilor în vederea obținerii beneficiilor în  domeniul asistenței sociale; 
· raportarea electronică a datelor din anchetele sociale obținute din culegerea prin terminale mobile (tablete).

În vederea îndeplinirii acestor obiective, în cadrul proiectului se vor derula următoarele activități:
· achiziționarea de echipamente care vor fi puse la dispoziția tuturor celor 3.181 de Unități Administrative Teritoriale (UAT).
Pentru aceasta fiecare UAT, cu care Ministerul Muncii și Solidarității Sociale va încheia un protocol de colaborare, va trebui să nominalizeze cel putin o persoană, care va primi în folosință pachetul de echipamente și care va fi instruită cu privire la administrarea și utilizarea modulelor din sistemul informatic ce se va creea și  dezvolta în cadrul proiectului.
Pachetul de echipamente cuprinde o imprimantă multifuncțională, 1 calculator și o tabletă, care împreună cu documentația tehnică vor fi distribuite și instalate în fiecare UAT, după semnarea Protocolului de colaborare.

· derularea, împreună cu un operator economic, a unui proces de digitizare (inventariere, scanare și indexare) a  documentelor din cadrul dosarelor beneficiarilor de servicii sociale administrate de furnizorii acreditați de servicii sociale.
Având în vedere importanța deosebită a acestei activități, fiecare dintre furnizorii acreditați de servicii sociale care administrează servicii sociale licentiate cu care Ministerul Muncii și Solidarității Sociale va încheia un protocol de colaborare, va trebui să nominalizeze cel puțin o persoană responsabilă din structura serviciilor sociale, care să colaboreze cu operatorul economic, în vederea desfășurării activității de digitizare.
În acest sens, vă transmitem spre aprobare cele 2 Protocoale de colaborare și Declarația pe propria răspundere,  cu rugămintea ca, după completarea lor, să le listați în câte 2 exemplare originale (NU FAȚĂ-VERSO), să le semnați și ștampilați la nivelul reprezentantului legal al UAT, iar după aprobarea celor 2 Protocoale de colaborare la nivelul instituției dumneavoastră,  să transmiteți toate aceste documente împreună cu o copie după HCL-ul de aprobare pe adresa:
Ministerul Muncii și Solidarității Sociale, str. Dem I. Dobrescu, nr. 2-4, sector 1, București, în atenția doamnelor Elena Șerban/Maria Staicu.
Un exemplar, semnat de reprezentantul legal al Ministerului Muncii și Solidarității Sociale, va fi returnat în cel mai scurt timp.
Pentru orice fel de explicații și întrebări, avem rugămintea să transmiteți solicitarea dumneavoastră la adresa de e-mail HUB-suportBIF@mmuncii.gov.ro, aferentă regiunii de dezvoltare din care faceți parte.

Cu deosebită considerație,

Direcția Generală Planificare Bugetară și Management Financiar
SIAPFFEN- Serviciul Implementare si Administrare Proiecte Finanțate din Fonduri Europene Nerambursabile 
Str. Dem I. Dobrescu, nr.2-4, Sector 1, București, România, 010026 

[image: ]
Proiect co-finanțat din Fondul European de Dezvoltare Regională prin
Programul Operațional Competitivitate 2014-2020

